Държавен вестник, бр. 26, 2023 г., стр. 9

БРОЙ  26	
Д Ъ Р Ж А В Е Н  В Е С Т Н И К 	
СТР.  9  
Чл. 15. (1) До приключването на конкурса 
или на търга документацията, събрана в хода 
на процедурата, се съхранява от председателя 
на комисията.
(2) В срок до 3 работни дни от приключ-
ване работата на комисията председателят є 
предава на директора на функционално 
компетентната дирекция в Министерството 
на енергетиката документацията по ал. 1 за 
представяне на министъра на енергетиката.
Г л а в а  ч е т в ъ р т а
ПРОВЕЖДАНЕ НА КОНКУРСА И НА 
ТЪРГА
Раздел I
Общи изисквания към заявлението за участие 
и към офертата
Чл. 16. (1) Заявлението за участие и оферта-
та се подават в съответния срок, определен в 
акта по чл. 2, ал. 1 или 2, по образец, съдържащ 
се в конкурсните, съответно в тръжните, кни-
жа, и се подписват от лице с представителна 
власт. Заявлението и офертата може да са на 
електронен или на хартиен носител. Когато 
се подават на електронен носител:
1. заявлението и офертата са във формата 
на електронен документ, подписан с квали-
фициран електронен подпис от лицето, което 
представлява кандидата, съответно участника;
2. електронният носител по т. 1 включва 
и електронен образ на документите, с които 
кандидатът удостоверява твърдените от него 
факти и обстоятелства, като:
а) електронният образ се снема със ска-
ниращо устройство във вид и по начин, поз-
воляващи разчитането им;
б) пълното и точно съответствие на снетия 
електронен образ със снемания документ 
се удостоверява с квалифициран електро-
нен подпис от лицето, което представлява 
кандидата.
(2) Заявлението за участие (на електронен 
или на хартиен носител) се подава в запечатана 
непрозрачна опаковка чрез средството и на 
адреса, посочени в конкурсните, съответно в 
тръжните, книжа. Опаковката е обозначена 
с надпис „Заявление за участие в конкурс“, 
съответно „Заявление за участие в търг“. Върху 
опаковката се посочва наименованието на 
площта или на находището.
(3) Офертата (на електронен или на хартиен 
носител) се подава в запечатана непрозрачна 
опаковка чрез средството и на адреса, посочени 
в конкурсните, съответно в тръжните, книжа. 
Опаковката е обозначена с надпис „Оферта за 
конкурс“, съответно „Оферта за търг“. Върху 
опаковката се посочва наименованието на 
площта или на находището.
(4) Опаковката със заявлението за учас-
тие, съответно с офертата, се подава с 
придружително писмо, в което са посочени 
данните съответно по ал. 2 или 3, както и 
името, съответно наименованието, адрес и 
електронен адрес на кандидата, съответно 
на участника.
Чл. 17. (1) Заявлението за участие и офер-
тата са на езика, посочен в конкурсните, 
съответно в тръжните, книжа.
(2) Когато е допуснато използването на 
чужд език, заявленията за участие и офертите 
се представят и в превод на български език.
(3) Документите, които се прилагат към 
заявлението за участие или към офертата, са 
на езика на тяхното издаване и в превод на 
български език. 
(4) При несъответствие между текстовете 
в случаите по ал. 2 и 3 за верен се приема 
текстът в превод на български език, освен 
ако в книжата е посочено друго.
Раздел IІ
Регистриране на заявленията за участие и 
на офертите
Чл. 18. (1) Получено заявление за участие 
и оферта се завеждат в деловодството на Ми-
нистерството на енергетиката. 
(2) Длъжностното лице от деловодството 
отбелязва върху придружителното писмо и 
върху опаковката със заявлението за участие, 
съответно с офертата: поредния номер, датата 
и часа на приемането, както и нарушената 
цялост на опаковката – когато е приложимо.
Чл. 19. (1) Заведено в деловодството на 
Министерството на енергетиката заявление 
за участие, съответно оферта, се предава на 
член на комисията срещу подпис.
(2) Предадените на член на комисията 
заявления и оферти се описват в регистър по 
поредността на получаването им съобразно 
входящия номер на деловодството.
Раздел IІI
Провеждане на първия етап от конкурса и 
търга
Чл. 20. В срок до 5 работни дни от изти-
чането на срока за приемане на заявления за 
участие комисията провежда закрито заседа-
ние, на което разглежда подадените заявления, 
като по поредността на получаването:
1. отваря опаковката;
2. извършва преценка относно спазването 
на определените изисквания, включително 
като извършва служебна проверка на обсто-
ятелства по чл. 23, ал. 2, т. 3 и 4 от ЗПБ.
Чл. 21. (1) Когато установи, че кандидатът 
и подаденото от него заявление за участие 
отговарят на определените изисквания, ко-